10-jarige brand met kookwaterArgieffoto ŉ 10-jarige is ernstig beseer toe sy met kookwater by ŉ huis in Wyebank naby Kloof in Durban, KwaZulu-Natal, gebrand het. “Dit is nog nie duidelik wat presies gebeur het nie,” het Chris Botha, woordvoerder van Netcare 911, in ŉ verklaring gesê. “Die water, wat op die stoof gekook het, het op haar gespat.” Sy het ernstige beserings opgedoen en paramedici het haar eers op die toneel gestabiliseer voordat hulle haar na ŉ hospitaal in Durban geneem het vir verdere behandeling.